Toshkentda 20 yashar ona 1 yoshga to‘lgan o‘g‘lini 1000 dollarga sotganida qo‘lga olindi. 5 noyabr kuni Toshkent shahar IIBB Terrorizm va ekstremizimga qarshi kurashish boshqarmasi va Bosh Prokuratura huzuridagi IJQK Departamenti xodimlari hamkorligida tezkor tadbir o‘tkazilgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilishicha, unda Xorazm viloyati Xazorasp tumanida yashovchi 20 yoshli N.Yo. Toshkent shahar Yashnobod tumanida joylashgan «Iltifot» qahvaxonasida 2017 yil 4 noyabr kuni tug‘ilgan o‘g‘lini 1 000 AQSh dollariga sotib yuborayotgan vaqtida qo‘lga olindi. Holat yuzasidan jinoyat ishi qo‘zg‘atilib, tergov harakatlari olib borilmoqda.